Άσλαντ (Οχάιο)

Το Άσλαντ () είναι πόλη της πολιτείας Οχάιο των ΗΠΑ, έδρα και μεγαλύτερη πόλη της ομώνυμης Κομητείας Άσλαντ . Ο πληθυσμός της πόλεως σύμφωνα με την απογραφή του 2020 ήταν 19.225 κάτοικοι, με τάσεις μειώσεως (στην απογραφή του 2000 είχε 21.249 κατοίκους).

Ιστορία
Το Άσλαντ του Οχάιο δημιουργήθηκε από τον Γουίλιαμ Μοντγκόμερυ (William Montgomery) το έτος 1815, με την αρχική ονομασία Γιούνιονταουν (Uniontown), αλλά το 1822 η πόλη υποχρεώθηκε να αλλάξει όνομα, επειδή μια άλλη πόλη του Οχάιο είχε ήδη την ίδια ονομασία. Η νέα ονομασία επιλέχθηκε από υποστηρικτές του βουλευτή του Κεντάκι Χένρι Κλέι (μετέπειτα υπουργού Εξωτερικών των ΗΠΑ), καθώς «Άσλαντ» ονομαζόταν το κτήμα του βουλευτή κοντά στο Λέξινγκτον.

Στα μέσα του 19ου αιώνα μερικοί κάτοικοι από την πόλη μετοίκησαν στο μακρινό Όρεγκον, όπου ονόμασαν και τον νέο οικισμό τους (σήμερα πόλη) Άσλαντ. Το 1878, με οικονομική ενίσχυση από τον δήμο του Άσλαντ του Οχάιο, η γερμανικής προελεύσεως «Εκκλησία των Αδελφών» (Brethren Church) δημιούργησε στην πόλη το ομώνυμο Κολέγιο του Άσλαντ, που μετξελίχθηκε στο σημερινό Πανεπιστήμιο του Άσλαντ. Το Άσλαντ εξελίχθηκε σε ένα από τα παλαιότερα μεταποιητικά κέντρα του Οχάιο. Το 1870 οι αδελφοί Φράνσις και Φίλιπ Μάγιερς (Francis E. Myers & Philip A. Myers) άνοιξαν εταιρεία για την πώληση αγροτικού εξοπλισμού και έλαβαν δίπλωμα ευρεσιτεχνίας για μια αντλία που παρείχε νερό σε συνεχή ροή rather than spurts. Το 1915 η εταιρεία (F.E. Myers & Bro.) απασχολούσε 800 εργαζόμενους και κατείχε το μεγαλύτερο από τα 47 εργοστάσια στην πόλη εκείνη την εποχή. Μερικά άλλα αξιοσημείωτα εργοστάσια στο Άσλαντ ήταν της Reliable Match Co. (σπίρτων ασφαλείας), της Kauffman Mfg. Co. (αναδιπλούμενων καθισμάτων που χρησίμευαν στον στρατό), της Dr. Hess & Clark (κτηνιατρικά είδη και απολυμαντικά μέσα) and T.W. Miller's Faultless Rubber Co. (χειρουργικά γάντια, λάστιχα ποδηλάτων κ.ά.).

Το 1912 ο Χάρυ Ρος Γκιλ (Harry Ross Gill) από το Άσλαντ επινόησε τον τρόπο να κατασκευάζει επιμήκη αερόστατα, στο σχήμα του πούρου (μέχρι τότε τα αερόστατα ήταν μόνο σφαιρικά). Το επόμενο έτος ίδρυσε την Eagle Rubber Company και το 1929 τη National Latex company. Αυτές οι βιομηχανίες του Γκιλ οδήγησαν στο να γίνει το Άσλαντ γνωστό ως «η παγκόσμια πρωτεύουσα του αερόστατου». Ακόμα και σήμερα η πόλη τιμά τη σχετική κληρονομιά της με το ετήσιο φεστιβάλ «BalloonFest».

Γεωγραφία
Το Άσλαντ απέχει περίπου 106 χιλιόμετρα νοτιοδυτικά από τη μεγαλούπολη Κλίβελαντ. Η πόλη είναι κτισμένη σε υψόμετρο 325 μέτρα πάνω από την επιφάνεια της θάλασσας και έχει έκταση 29,4 τετραγωνικά χιλιόμετρα, από τα οποία τα 29,2 είναι ξηρά, ενώ το 0,16 τετραγωνικό χιλιόμετρο (160 στρέμματα) καλύπτονται από εσωτερικά ύδατα (ποτάμια και λίμνες).

Οι οδοί της πόλεως έχουν συνολικό μήκος 137,8 χιλιόμετρα. Το Άσλαντ διαθέτει ένα νοσοκομείο, δύο σταθμούς πυροσβεστικής, ένα αστυνομικό τμήμα και 5 πάρκα. Υπάρχει μικρό αεροδρόμιο, το Αεροδρόμιο της Κομητείας Άσλαντ, σε απόσταση μόλις 5,5 χιλιομέτρων από το κέντρο της πόλεως.

 Αξιοσημείωτα πρόσωπα 
Μερικοί αξιόλογοι άνθρωποι που γεννήθηκαν ή μεγάλωσαν στο Άσλαντ είναι και οι εξής:

 Έρνεστ Κλάιν (γενν. 1972), συγγραφέας επιστημονικής φαντασίας και σεναριογράφος
 Ρόλα Κεντ Μπήτι (1875-1960), βοτανολόγος και φυτοπαθολόγος
 Τιμ Ρίτσμοντ (1955-1989), οδηγός αγώνων αυτοκινήτου
 Ρόμπερτ Σπρίνγκερ (γενν. 1942), αστροναύτης

Παραπομπές

Πηγές
 Το ομώνυμο λήμμα στη Νέα Ελληνική Εγκυκλοπαίδεια «Χάρη Πάτση», τόμος 7, σελ. 87

 Εξωτερικοί σύνδεσμοι 
 Το Άσλαντ στα «Βικιταξίδια»

Ασλαντ
Κατηγορία:Έδρες κομητειών του Οχάιο